cyanic-selkie/wikianc huggingface dataset:
Linton Kwesi Johnson
Liv
På 1970-talet var han tilsett ved Keskidee Centre, der verket hans Voices of the living and the dead blei oppført, produsert av den jamaicanske forfattaren Lindsay Barrett og med musikk frå Rasta Love. Johnson har kalla opplevinga fanstastisk, i ei tid då han endå ikkje hadde gjeve ut noko og ingen hadde høyrt om han. Johnson skreiv også for New Musical Express, Melody Maker og Black Music på 1970-talet, og arbeidde som frilansar for Virgin Records, der han skreiv biografiar om reggaeartistane deira, albumhefte og reklametekstar.
Johnson fekk først gjeve ut dikta sine i tidsskriftet Race Today, og kollektivet bak tidsskriftet gav også ut den første diktsamlinga hans, Voices of the Living and the Dead, i 1974. Den andre samlinga hans, Dread Beat An' Blood, kom ut i 1975 hjå Bogle-L'Ouverture.
I 1977 vann Johnson eit Cecil Day Lewis-stipend og blei «writer in residence» i Lambeth. Same året overtalte han det nystarta plateselskapet Virgin Records til å gje ut det første albumet hans, Poet And The Roots, som han spelte inn saman med Dennis Bovell Dub Band. Som del av reggae-scena, som var knytt til det opprørske punk-miljøet, opptredde han som oppvarmar for Johnny Rotten si gruppe PIL og Siouxsie and the Banshees. I 1981 skipa han sitt eige plateselskap, LKJ Records. I staden for å følgja opp populariteten sin på større plateselskap spelte han inn og promoterte andre dub-poetar som Jean Binta Breeze og Mikey Smith.
Johnson var kulturredaktør i tidsskriftet Race Today. I 1982 var han programleiar i ein radioserie på BBC Radio 1 om jamaicansk musikk, From Mento To Lovers Rock. På 1980-talet var han reporter for Bandung File på Channel 4. Frå 1988 byrja han å turnera att.
Dikting
Dikta til Johnson er på patwa, eit jamaicansk kreolspråk som liknar engelsk, men skil seg mykje frå standard språkbruk. Inspirert av amerikanske Paul Lawrence Dunbar og barbadiske Kamau Brathwaite ville han visa at også dette kunne vera eit poetisk språk. Andre viktige påverknader er Bibelen, Derek Walcott, Gerard Manley Hopkins og reggaeverket Count Ossie & the Mystic Revelation of Rastafari.
Fleire av dikta hans er politiske i natur, og handlar om opplevingane til afro-karibiske britar. Mange tek for seg rasistisk vald og undertrykking. Johnson var sjølv blitt arrestert og banka opp av politiet i 1972, då han prøvde å ta nummeret til politifolk som arresterte tre ungdommar. Han blei skulda for grov lekamsskading, men seinare frikjend og dei involverte politifolka forflytta. I «Sonny's Lettah» talar han for ein ung mann som er blitt arrestert under dei vide fullmaktene politiet hadde til å stoppa «mistenkelege personar». «Fite Dem Back» tek opp kampen mot haldningane til National Front og politikarar som Enoch Powell og Margaret Thatcher. I «Di Great Insohreckshan» omtalar han opptøyane i Bristol, Liverpool og London i 1981, som fann stad som svar på politioperasjonen «Swamp '81». I «New Craas Massakah» tek han for seg ein brann som førte til at 14 menneske døydde. Johnson var også med på å organisera protestane mot brannetterforskinga på «Black People's Day of Action».
Prisar og utmerkingar
I 2003 blei Johnson også utnemnd til honorary fellow ved sin tidlegare studiestad, Goldsmiths College ved University of London. I 2004 blei han Honorary Visiting Professor ved Middlesex University i London. I 2005 blei han tildelt ein Musgrave-medalje i sølv av Institute of Jamaica for si framståande stilling innan poesi. I 2012 blei han gjeven Golden PEN Award av English PEN for ei livstid av framifrå teneste for litteraturen.
I 2014 blei han tildelt den jamaicanske Order of Distinction.
Spenningskollaps
Spenningskollaps er eit omgrep som vert nytta når abonnentane tek ut meir effekt enn kraftverket kan levere. Når straumen i overføringsnett aukar fører dette til større spenningsfall over leiarane i overføringsnett, slik at spenninga hjå abonnentane vert redusert. Energileverandøren syter vanlegvis for at spenninga på høgspenningsnettet er på minst 90 % av nominell spenning (66, 132, 300 eller 420 kV).
Om spenninga fell under 90 % av nominell spenning vert lyset frå glødelamper mørkare, noko som på engelsk har gjeve opphav til omgrepet «brown-out». Om energiuttaket aukar for mykje kan sikringsbrytarar i overføringsnettet kople ut delar av overføringsnettet.
Marginen til spenningskollaps vert kalla «lastmargin». Om lastmarginen er liten, kan svært små endringar i lasta føre til at lastmarginane blir overskridne. Om marginen føre overlastsikringane koplar ut er liten, kan sjølv ein liten auke i effektuttaket kunna føre til spenningskollaps. Eit godt sikra nett vil vera dimensjonert for å kople ut delar av nettet, slik at feilen ikkje spreier seg til større område.
John Martyn
John Martyn, eigentleg Iain David McGeachy, var ein britisk visesongar og gitarist. I gjennom førti år som artist gav han ut over tjue album og arbeida med artistar som Eric Clapton, David Gilmour og Phil Collins.
Bioteknologi
Bioteknologi er teknologi som tek i bruk biologiske system, som mikroorganismar, gener eller biologiske prosessar, til ulike føremål. Faget byggjer på tre viktige område: Biokjemi, genetikk og molekylærbiologi. Ein nyttar mellom anna bioteknologi innan landbruk, næringsmiddelindustri og medisin.
Historie
Bioteknologi er eit nytt ord på ei form for naturvitskap som har blitt brukt i fleire hundreår. Når det vart baka brød brukte folk bioteknologi utan at dei visste det — for når ein bakar brød tilset ein gjær for at brødet skal heva seg, og dette set i gang ein kjemisk prosess der gjæren byrjar å produsere karbondioksid, som vidare fører til at brødet hevar seg. Også når ein laga øl, vin, ost og eddik har ein brukt bioteknologi, utan nødvendigvs å forstå prosessane bak.
John Martyn
1960-åra
John Martyn lære å spele gitar hos Hamish Imlach og starta den profesjonelle karrieren sin då han var sytten. Han spelte ei blanding av blues og folkemusikk som førte til ein unik stil som gjorde han til ein viktig musikar i folkemusikkmiljøet i London på midten av 1960-talet. Han signerte for Chris Blackwell og Island Records i 1967 og gav ut det første albumet sitt, London Conversation, året etter.
Bioteknologi
Historie
Forskarar som Louis Pasteur, Max Delbrück, Emil Christian Hansen og Chaim Weizmann bidrog til å forbetra forståinga av slike biologiske prosessar. Ungarske Karl Ereky laga ordet «bioteknologi» i 1917 for å skildra omdanninga av råmateriale til nyttige produkt.
John Martyn
1970-åra
I 1971 kom albumet Bless the Weather og i 1973 gav Martyn ut Solid Air, eit album som har vorte rangert som eit av dei beste britiske albuma i 1970-åra. Tittelsporet er ei hyllest til visesongaren Nick Drake, ein nær ven som var på same plateselskap og som døydde i 1974 etter ein overdose på antidepressiva. På begge desse albuma samarbeidde Martyn med jazzbassisten Danny Thompson, som han skulle arbeide mykje med i åra som kom. Han utvikla òg ein ny, utydeleg og nesten snøvlete vokalstil med klang som kan minne om ein tenorsaksofon.
Bioteknologi
Bioteknologisk forsking
Bioteknologi er ei nytteorientert form for forsking. Det vert framstilt fleire nyttige produkt innan medisin, brennstoff, næringsmiddel og biologisk reinsing. Innan medisin har ein til dømes oppdaga og framstilt antibiotika, monoklonale antistoff som kan brukast til diagnostikk og kanskje kreftbehandling, og DNA-probar som kan brukast til å stilla diagnosar. Innan næringsmiddelindustrien har det kome fleire produkt ved bruken av enzym og mjølkesyrebakteriar. Døme på nokre av produkta er nedbrytbar plast, vaskepulver og bioetanol. Innan biologisk reinsing har det vorte produsert fleire nyttige produkt som kan hjelpa mot miljøskader, til dømes ein type bakterie som fortærer oljesøl.
John Martyn
1970-åra
Solid Air vart ein kommersiell suksess og Martyn spelte raskt inn det meir eksperimentelle Inside Out. Albumet var mindre tilgjengeleg og la meir vekt på kjensler og improvisasjon enn songstruktur. I 1974 kom albumet Sunday's Child og september året etter kom konsertalbumet Live at Leeds. Martyn klarte ikkje overbevise Island Records om å gje ut dette albumet, så Martyn enda opp med å selje signerte eksemplar og sende dei med posten på eiga hand. Live at Leeds er med Danny Thompson på bass og John Stevens på trommer og er kjend for både lydkvalitet og for det særs stillferdige publikummet til å vere ei konsertinnspeling. Etter Live at Leeds tok Martyn nokre år fri og reiste til Jamaica, der han var mykje med den kjende reggaeprodusenten Lee «Scratch» Perry.
Bioteknologi
Bioteknologisk forsking
Det vert forska mykje på genteknologi innan bioteknologi. Genteknologi er teknologi som baserer seg på å studera, isolera og endra arvestoff. Genteknologi gjev nye moglegheiter, både til å forstå og studera kjende organismar, til å overføra genetisk informasjon mellom organismar, til assistert befrukting og til kloning, det å lage ein heilt identisk kopi av noko.
Utdanning
For å kunne jobbe innan bioteknologi må ein gå på ingeniørstudia. For å kunne gå der må ein tilfredsstille spesielle krav innan matematikk og fysikk. I byrjinga av studiet vil ein lære om datateknologi, matematikk og fysikk. Ein vil og spesialisere seg i kjemi og bioteknologi. Fordjuping i bioteknologi gjev kjennskap til biokjemi, mikrobiologi, genteknologi og biokjemiteknikk.
Etter 3 års studium får ein tittelen ingeniør. Ein kan finne jobbar innan kjemisk industri, miljø, oljeindustri, legemiddelbransjen osv. Ein kan og ta vidare mastergrad og doktorgrad i bioteknologi ved ei rekkje universitet. I Noreg har Universitetet i Tromsø, UMB og NTNU studieprogram innan bioteknologi.
Kolbjørn Almlid
Kolbjørn Almlid er ein norsk næringslivsleiar og politikar for Senterpartiet. Han kjem frå Verran kommune i Nord-Trøndelag og arbeider i dag (2009) som seniorrådgjevar i Innovasjon Norge. Almlid har tidlegare vore divisjonsdirektør i same føretak og direktør i Statens nærings- og distriktutviklingsfond Nord-Trøndelag, før dette gjekk inn i Innovasjon Norge.
Bioteknologi
Bioteknologi i Noreg
I Noreg er er bioteknologi regulert av Bioteknologiloven og Genteknologiloven, og Bioteknologinemnda gjev etiske råd om bruk av teknologien.
John Martyn
1980-åra
I oktober 1980 kom albumet Grace and Danger og det vart halde tilbake av Chris Blackwell på Island Records i eitt år. Han var ein nær ven av både John og Beverely Martyn og tykte det var for forstyrra til å at det kunne verte gjeve ut. Først etter langvarig press frå Martyn valde Blackweel å gje ut albumet. Seint på 1980-talet omtalte Martyn albumet som favorittalbumet sitt og sa at det var særs sjølvbiografisk.
Kolbjørn Almlid
Almlid er utdanna adjunkt med faga engelsk og historie frå Bodø lærerskole. Frå 1989 til 1995 var han skulesjef i Verran kommune, og frå 1995 til 1996 assisterande rådmann. Før det arbeidde han som lærar og undervisningsinspektør. I regjeringa Syse (1989–1990) vart han utnemnd til statssekretær i olje- og energidepartementet. Han var vararepresentant til Stortinget for Nord-Trøndelag i perioden 1989–1993, og frå 1991 til 1995 var han fylkesordførar i Nord-Trøndelag fylkeskommune. I tillegg har han vore leiar for Senterpartiet i Nord-Trøndelag og medlem av sentralstyret i partiet, forutan at han har vore med i både kommunestyre og fylkesting i høvesvis 12 og 14 år.
Vitskap i 1992
Vitskapsåret 1992 er ei oversikt over hendingar, prisvinnarar, fødde og døde personar tilknytte vitskap i 1992.
John Martyn
1980-åra
Phil Collins spelte trommer og kora på Grace and Danger og produserte det neste albumet til Martyn, Glorious Fool i 1981.
Martyn forlet Island Records i 1981 og sidan den gong har mykje av innspelingane hans vore nyinnspelingar av både sine eigne og andre sine songar.
Kolbjørn Almlid
Kolbjørn Almlid har sete i ei rekkje styre, og er i dag (2009) styreleiar i Helse Midt-Norge. Tidlegare har han mellom anna vore styreleiar i Nord-Trøndelag Elektrisitetsverk og styremedlem i Vinmonopolet. Han har også vore med i fleire offentlege utval, mellom desse «Hellandsvik-utvalet» (Utvalg for utredning av statlig overtakelse av regionsykehusene).
Bioteknologi
Bioteknologi i Noreg
Bioteknologi er ei type forsking Noreg har byrja å satse på, men fortsatt vert det gjeve for lite pengar til det. I fjorårets stasbudsjettet vart det gjeve 100 millionar med forslag om å auke med 50 millionar i år. Det vert likevel småpengar i forhold til det USA brukar på bioteknologi. USA brukar 120 milliardar i året på bioteknologi. Så mykje brukar Noreg i forhold til USA på bioteknologi:
Polist
Polist (russisk По́листь) er ei elv i Pskov oblast og Novgorod oblast i Russland og ei av sideelvane til Lovat frå venstre. Elva er 176 km lang og har eit nedslagsfelt på. Elva har ei middelvassføring på 22 m³/s.
Elva spring ut frå innsjøen Polisto i Pskov oblast. Ho renn nordaustover og munnar ut i Lovat berre 15 km før Lovat sjølv munnar ut i Ilmen. Den historiske byen Staraja Russa ligg ved Polist. Elva er farbar for båtar nedanfor Staraja Russa.
Bioteknologi
Bioteknologi i Noreg
Innan marin bioteknologi og medisinsk diagnostikk hevdar Noreg seg bra med firma som Biotec Pharmacon, Maritex og Intervet Norbio. Det norske selskapet Genomar jobbar med å utvikle ein ny variant av den afrikanske ferskvassfisken tilapia.
5. serierunde i Adeccoligaen 2013
5. serierunde i Adeccoligaen 2013 starta 4. mai med -  kl 15:30. Dei sju resterande kampene vart spelt 5. mai.
John Martyn
Nyare tid
I juli 2006 vart den intime dokumentaren Johnny Too Bad send på BBC. Programmet omhandla perioden då Martyn måtte amputere høgre foten under kneet (på grunn av ein svulst) og om innspelinga av albumet On the Cobbles (2004), eit album som av Peter Marsh i BBC Music skildra som «det sterkaste og mest gjennomførte han har laga på mange år».
Viareggio
Viareggio er ein by i provinsen Lucca i regionen Toscana i Italia med om lag 65 000 innbyggjarar.
John Martyn
Nyare tid
Martyn bur i dag i Irland og turnerer framleis. Han lagar framleis musikk og samarbeider med forskjellige artistar. Han spelte inn ein ballade kalla «Really Gone» med Ultan John i november 2006..
4. februar 2008 fekk Martyn ein pris for medverknaden sin til britiske folkemusikk under ein prisutdeling på Radio BBC 2. Prisen vart presentert av venen Phil Collins og BBC grunnla avgjersla med at «hans hjartelege framføringar har anten antyda eller fullstendig synt eit særeiget geni» Martyn spelte «Over the Hill» og «May You Never» med John Paul Jones på mandolin.
649 Josefa
649 Josefa er ein hovudbelteasteroide. Han blei oppdaga den 11. september 1907 av August Kopff ifrå Landessternwarte Heidelberg-Königstuhl.
Viareggio
Han ligg ved kysten av Tyrrenhavet i området kalla Versilia og er den nest største byen i provinsen.
Han er kjend som ein feriestad og for karnevalet i Viareggio (som har ei historie tilbake til 1873).
Byen har røter tilbake til første halvdel av 1500-talet då han vart den einaste hamna i Republikken Lucca. Den eldste bygningen i Viareggio er Torre Matilde og vart bygd av folk frå Lucca i 1541 som eit forsvarsverk mot sjørøvarar.
Viareggio er eit aktivt industri- og produksjonssenter der skipsbyggarindustrien lenge har vore kjend over heile verda. I tillegg er fiske og blomsterdyrking viktige næringar.
Det har lenge vore rivalisering mellom Viareggio og Lucca og innbyggjarane i Lucca kallar Viareggio for Marina di Lucca («Hamna til Lucca»). På den andre sida har innbyggjarane i Viareggio skrive songar som gjer narr av naboane sine i Lucca.
Polomet
Polomet (russisk По́лометь) er ei elv i Novgorod oblast i Russland og ei av sideelvane til Pola frå høgre. Elva er 150 km lang og har eit nedslagsfelt på. Elva har ei middelvassføring på 7,74 m³/s.
Den største sideelva er Jarynja frå høgre. Av busetnader frå elva finn ein Jazjelbitsy og Lysjkovo.
Polomet har utspring i Valdajhøgdene i Novogorod oblast.
Fengsel i Noreg
Det finst 43 fengsel i Noreg per 2006, her i alfabetisk rekkefølgje. Sjå òg Kriminalomsorgen.
Szekszárd
Szekszárd er ein by sør i Ungarn. Byen er hovudstad i fylket Tolna og er den minste fylkeshovudstaden i landet med om lag 35 000 innbyggjarar.
Szekszárd ligg ved elva Sió i grenseområdet mellom dei transdanubiske åsane og Den store ungarske sletta.
Henry Slaughter
Henry Thaxton Slaughter er ein USA-amerikansk southern gospel-pianist, songar og låtskrivar låtskrivar. Han har vunne fem Dove Awards.
Sidan 1940-åra har han spelt med grupper som Stamps-Ozark Quartet, The Weatherford Quartet (1958–61), The Imperials (1964–66) og sidan 1970-åra som Henry and Hazel Slaughter, inkludert mange gonger med Bill Gaither, Gaither Praise Gatherings og Gaither Homecoming-serien.
Naide Gomes
Enezenaide do Rosario da Vera Cruz Gomes, kjend som Naide Gomes, er ein tidlegare friidrettsutøvar frå São Tomé og Príncipe som frå 2001 representerte Portugal. Ho vann EM-sølv i lengdehopp i 2006 og 2010. I hallmeisterskap sikra ho seg to EM-gull og eitt VM-gull i lengdehopp og eitt EM-gull i femkamp.
Aktiv
Gomes deltok for São Tomé og Príncipe ved OL 2000, rauk då ut i forsøket på 100 meter hekk.
Frå 2001 var Gomes portugisisk statsborgar. Våren 2002 vart ho nummer to i femkampen ved hall-EM, på plassen bak russiske Jelena Prokhorova og plassen føre svenske Carolina Klüft. I 2004 gjekk Gomes til topps i femkampen i hall-EM med 4 794 poeng og personbeste. Året etter sigra ho i lengdetevlinga ved hall-EM 2005 med 6,70 meter. Ved europameisterskapen vann Gomes sølv med 6,84, 9 cm kortare enn russiske Ljudmila Koltsjanova. I hall-EM 2007 i Birmingham toppa Gomes tevlinga med eit hopp på 6,89 m. 21. juli 2007 hoppa ho i Madrid for fyrste gong 7 meter, målt til 7,01 m. Ved verdsmeisterskapen 2007 i Osaka låg Gomes etter fem omgangar på andreplass med bak Tatjana Lebedeva. I siste omgang hoppa Ljudmila Koltsjanova og Tatjana Kotova lenger enn Gomes og ho vart nummer 4.
Under europameisterskapen 2010 i Barcelona hoppa både Gomes og latviske Ineta Radēviča 6,92 m og lengst i tevlinga. Radēviča vann gullmedaljen då ho hadde eit mykje lengre nestbestehopp enn Gomes.
Porusia
Porusia (russisk Пору́сья) er ei elv i Novgorod oblast i Russland og ei av sideelvane til Polist frå høgre. Elva er 110 km lang.
Den største sideelva hennar er Ljutaja frå venstre. Den største byen ved elva er Staraja Russa. Elva renn òg berre tre kilometer frå byen Poddore.
650 Amalasuntha
650 Amalasuntha er ein hovudbelteasteroide. Han blei oppdaga den 4. oktober 1907 av August Kopff ifrå Landessternwarte Heidelberg-Königstuhl.
Charlotte i Nord-Carolina
Charlotte er den største byen i delstaten Nord-Carolina i USA. Bykommunen har ei flatevidd på 629,0 km² og 772 627 ibuarar. I storbyområdet bur 1 758 038 personar.
Byen er fylkessete for Mecklenburg County og ligg i dei sørlege delane av delstaten, nær grensa til Sør-Carolina. Charlottes økonomiske utvikling, dominert av finansnæringar, var sterk gjennom 1990- og 2000-talet. Bank of America har hovudkontor i byen.
Byen har namn etter den britiske dronninga Charlotte av Mecklenburg-Strelitz, gift med Georg III av Storbritannia.
651 Antikleia
651 Antikleia er ein hovudbelteasteroide. Han blei oppdaga den 4. oktober 1907 av August Kopff ifrå Landessternwarte Heidelberg-Königstuhl.
Vác
Vác er ein by nord i Ungarn ved elva Donau. Byen ligg i fylket Pest og har om lag 35 000 innbyggjarar.
Grunnstoffet tinn
Tinn er eit metall i gruppe 14 i det periodiske systemet. Tinn finst i to allotrope former. Ved låge temperaturar kan tinn i den vanlege metalliske forma gå over til den andre forma. Dette fenomenet er kjend som tinnpest.
Metallisk tinn er ikkje giftig. Det kan derimot organiske tinnsambindingar vera.
Vác
Vác ligg nord for Budapest ved utkanten av Karpatane.
Grunnstoffet tinn
Bruk
I utsjånad, hardheit og tettleik er tinn ganske likt sølv, og blir brukt til drikkebeger, matfat, spisebestikk og liknande anten åleine eller som ei kjerne av tinn med eit lag sølv utanpå – såkalla sølvplett.
Bronse er ei legering av tinn og kopar.
Elva Isère
Isère er ei 290 km lang elv i regionen Rhône-Alpes i Sør-Frankrike. Ho spring ut i Alpane på grensa til Italia, nær skisportstaden Val d'Isère. Ho renn inn i Rhône i Pont-de-l'Isère, nokre få kilometer nord for Valence. Den øvre elvedalen blir kalla Tarentaise.
Isère renn gjennom desse franske departementa og byane:
Sideelvar til Isère er:
Raudhovudvarslar
Raudhovudvarslar (Lanius senator) er ein fugl i varslarfamilien som hekkar i Sør-Europa, Midt-Austen og Nordvest-Afrika, og overvintrar i tropisk Afrika. Han hekkar i ope dyrka land, fortrinnsvis med frukttre, eik, furu eller poppel.
Skildring
Utbreiingsområdet for hekking strekkjer seg frå Portugal til Hellas, Tyrkia, Irak og Iran, og frå Mauritania og Vest-Sahara i Nord-Afrika til Libya. Raudhovudvarslarar overvintrar i eit belte som femnar om Sahel, utvida sør til Etiopia og nordvestre Kenya i aust og Gabon i vest.
Føda er insekt, småfuglar og amfibium. Som andre varslarar jaktar han frå framstikkande greiner, og fester byttedyr på tornar eller piggtråd som eit «spiskammer». Under vårtrekket flyg denne arten ofte forbi hekkeområdet, og er ein sjeldan gjest til Noreg.
Bifertenstock
Bifertenstock (på retoromansk Piz Durschin) er eit 3 419 m høgt fjell i Glarus-Alpane i Sveits. Fjellet ligg på grensa mellom kantonane Glarus og Graubünden. Nærliggjande fjelltoppar er i vest Tödi, i sør Piz Frisal og i nordaust Hintere Schiben.
Concerto grosso
Concerto grosso (fleirtal concerti grossi) er ein av dei to konserttypane i barokken som vart utvikla av italienarane. Denne typen konsert liknar veldig på solokonserten, men det er fleire solistar (solistgrupper) som spelar mot orkesteret, i staden for ei. Ei gruppe soloinstrument (concertino, ofte to fiolinar og cello eller to fløyter eller oboar og fagott) vekslar med heile orkestret (tutti, ripieno).
Av komponistar som har skrive concerti grossi finn ein mellom andre Corelli, Vivaldi, Händel og Bach.
Vitskap i 1993
Vitskapsåret 1993 er ei oversikt over hendingar, prisvinnarar, fødde og døde personar tilknytte vitskap i 1993.
Schwerin
Historie
Schwerin er omgjeve av mange naturskjønne innsjøar. Den største av desse er Schweriner See med eit areal på 60 km². Midt i dette innsjøområdet slo obotrittarar seg ned her på 1000-talet. Området vart kalla Zuarin og namnet på Schwerin har sitt opphav i dette. I 1160 slo Henrik Løve obotrittarane og erobra Schwerin. Byen vart så erobra til eit mektig senter i regionen. Eit slott vart bygd og gjennom hundreåra utvida. Eit spøkelse kalla Petermänchen skal visstnok gå igjen i slottet.
I 1358 vart Schwerin ein del av Hertugdømet Mecklenburg, og var eit sete for hertugane her. Rundt 1500 byrja ein å byggje Schweriner Schloss, der hertugane heldt til. Etter delinga av Mecklenburg i 1621 vart Schwerin hovudstad i Hertugdømet Mecklenburg-Schwerin. Mellom 1765 og 1837 var byen Ludwigslust hovudstaden, før Schwerin etter kvart fekk denne oppgåva tilbake.
I 1918 og under den tyske revolusjonen då alle tyske monarki vart nedlagd, abdiserte storhertugen. Schwerin vart så hovudstad i delstaten Mecklenburg-Vorpommern.
Mot slutten av den andre verdskrigen, 2. mai 1945, kom amerikanske troppar til byen. Han vart gjeven til britane ein månad seinare, og i juli 1945 til sovjetiske styrkar. Schwerin låg så i den sovjetiske okkupasjonssonen som nokre år seinare vart Aust-Tyskland. Opphavleg var han hovudstad i den austtyske delstaten Vorpommern, men desse delstatane vart oppløyst i 1952, og byen vart hovudstad i distriktet Bezirk Schwerin.
Etter gjenforeininga i 1990 vart delstaten Mecklenburg-Vorpommern oppretta. Rostock var ein seriøs kandidat som delstatshovudstad, men valet fall til slutt på den tidlegare hovudstaden Schwerin.
Vartdal (fleirtyding)
Vartdal kan vise til:
Caster Semenya
Mokgadi Caster Semenya er ein sørafrikansk mellomdistanseløpar som spesialiserer seg på 800 meter og 1500 meter for kvinner. Caster Semenya er kjend for å ha blitt kjønnstesta av det internasjonale friidrettsforbundet i 2009, noko som førte til debatt rundt kjønnstesting innan idretten.
Karriere
Caster Semenya deltok i sitt fyrste VM i friidrett i 2009 i Berlin. Her vann ho gull på 800 meter med tida 1.55,45. Tidlegare same året hadde ho vorte afrikansk juniormeister på både 800 meter og 1500 meter og dei nye tidene hennar var markert raskare enn ho hadde sprunge tidlegare. Etter desse to sigrane valde det internasjonale friidrettsforbundet å gjennomføra ein kjønnstest på henne, noko som førte til sterke reaksjonar og ein ny debatt om kjønnstesting innan idretten. Caster Semenya fekk ikkje delta på tevlingar før resultata frå kjønnstesten var klåre, men i november 2009 vart det avgjort at ho fekk behalda premiane frå tevlingane i 2009.
For å verna om privatlivet hennar, vart ikkje resultata frå kjønnstesten til Caster Semenya offentleggjort. Men den 6. juli 2010 fekk Semenya igjen lov til å driva internasjonal toppidrett igjen. Under VM i friidrett 2011 i Daegu tok ho sølvmedaljen på 800 meter. Ho deltok også under sommar-OL 2012 i London, der ho var flaggberar for landet sitt. Her tok ho igjen sølvmedalje på 800 meter på tida 1:57,23. Både i Daegu og i London vart ho slått av russiske Marija Savinova.
Hawk Wolinski
David J. «Hawk» Wolinski er ein amerikansk klaverspelar, låtskrivar og plateprodusent, kanskje mest kjend for arbeidet med funkbandet Rufus og songaren deira Chaka Khan.
Wolinski voks opp i Chicago i Illinois, og seint i 1960-åra var han klaverspelar og songar i bandet The Males og medlem av banda Shadows of Knight og Bangor Flying Circus. Sidan var han med å starte Madura, som vart produsert av James William Guercio. Guercio nytta Madura i filmen sin Electra Glide in Blue frå 1973, der Wolinski òg hadde ei lita rolle.
I 1970-åra vart Wolinski med Rufus som klaverspelar og låtskrivar. Han skreiv, eller var medlåtskrivar, på songar som «Hollywood», «Street Player» (seinare spelt inn av medlåtskrivaren Danny Serephine og bandet hans Chicago), «Everlasting Love», «Do You Love What You Feel», og hitsingelen «Ain't Nobody» i 1983, som nådde toppen av Billboard R&B-lista.
Wolinski har arbeidd med mange andre artistar som musikar, låtskrivar og produsent, som Bee Gees, Glenn Frey, Michael Jackson, Danny Seraphine, Beverley Knight, Millions Like Us, Stephanie Mills og Minnie Riperton.
Han har skrive songar for filmar som Cobra, Wildcats og Beavis and Butt-Head Do America.
My Back Pages
«My Back Pages» er ein song av Bob Dylan frå albumet Another Side of Bob Dylan frå 1964. Songen er stilmessig lik dei tidlegare protestsongane hans med berre Dylan på akustisk gitar. Teksten, og særleg refrenget («Ah, but I was so much older then/I'm younger than that now.») ser ut til å ta avstand frå den tidlegare personlege og politiske idealismen til Dylan.
Bakgrunn
Ingen av songane på Another Side skal ha uroa venene til Dylan frå den tidlege visesongrørsla meir enn «My Back Pages». I følgje Mike Marquesee: «det melodiøse refrenget må vere eit av dei mest lyriske uttrykka for politisk fråfall som nokon gong er skrive. Det er ei avsverging i alle tydingar av ordet».
Andre er derimot ikkje heilt samde med tolkinga til Marquesee og ser i staden for endringa i filosofien til Dylan som ein sakte overgang, særleg med tanke på at Dylan framleis spelte mange av dei tidlege songane sine etter han hadde laga «My Back Pages».
The Byrds-utgåva
«My Back Pages» vart gjeven ut som singel av det amerikanske rockebandet The Byrds den 13. mars 1967 på Columbia Records. Songen var òg på det fjerde albumet til bandet, Younger Than Yesterday, som kom ut i februar 1967. Singelen nådde 30. plass på Billboard-lista,, men nådde ikkje lista i Storbritannia. Singelen var den siste til The Byrds som nådde Topp 40 i USA.
652 Jubilatrix
652 Jubilatrix er ein hovudbelteasteroide. Han blei oppdaga den 4. november 1907 av Johann Palisa ifrå Universitäts-Sternwarte Wien.
Inge Edler
Inge Gudmar Edler var ein svensk lege. Saman med ingeniøren Carl Hellmuth Hertz laga han dei første bileta av eit hjarte med ultralyd (ekkokardiografi), 29. oktober 1953.
Inge Edler var leiar av det kardiologiske laboratoriet ved universitetsjukhuset i Lund då han og Hertz lånte eit ultralydapparat nytta til materialprøving frå skipsverftet Kockums. Etter å ha modifisert det så bileta kunne lagrast, gjorde dei opptak av eit hjarte.
Edler og Hertz fikk Laskerprisen i 1977 for oppdaginga.
Ellen Aslaksdatter Skum
Ellen Skum var gift med Mathis Jacobsen Hætta. Dei hadde begge slutta seg til ei ytterleggåande religiøs gruppering, inspirert av Lars Levi Læstadius. I februar 1852 vart ho dømd til 1 ½ års straffarbeid etter at ho i lag med 21 andre samar vart dømd for å ha forhindra gudstenesta i Skjervøy kyrkje 6. og 7. juni 1851. Mannen hennar vart dømd til 8 månaders straffarbeid. I tillegg vart dei dømde til å betale sakskostnadene, som var så store at mange av dei stod i fare for å miste alle reinsdyra sine.
Medan Mathis vart sett i fengsel, slutta Ellen seg til ein storsiida i lag med familiene til mange av dei andre som vart dømde. Siidaen var dominert av ei ytterleggåande religiøs gruppering. Læstadius hadde eit møte med denne grupperinga i mars 1852, men dei ville ikkje lenger ta imot rettleiing frå han. Utpå sommaren ville styresmaktene hente Ellen Skum til soning, men ho nekta å bli med. Ho fekk då vite at ho ville bli henta med makt om ho ikkje reiste frivillig, men folket i siidaen lovte å passe på Ellen og sa at ingen fekk hente henne frå dei. Sidan kom lensmann Bucht til siidaen for å ta henne i arrest — utan å finne henne.
14. februar 1854 vart Ellen i høgsterett, likt fire andre opprørarar, dømd til døden for si deltaking i opprøret. Ho fekk seinare omgjort straffa til livsvarig straffarbeid, og sona på tukthuset i Trondheim Ho fekk nåde og slapp ut etter 13 år, i 1867. Etter soninga flytta ho heim til mannen i Kautokeino. I 1875 budde dei på ein statleg rydningsplass i Soattefielbma i Kautokeino. Ho døydde som enkje 10. februar 1895.
Figuren Elen Skum, spelt av finske Anni-Kristiina Juusos, hadde hovudrolla i filmen Kautokeino-opprøret av Nils Gaup (2008).
Bompengefinansierte vegar i Noreg
Bompengeselskap
Regjeringa Solberg har foreslått ei bompengereform. Bompengereforma har fire delar – reduksjon av talet på bompengeselskap, ei utskilling av utferdarrolla frå bompengeselskapa, ei rentekompensasjonsordning for bompengelån og ei forenkling av takst- og rabattsystem. Som følgje av reforma er fem regionale bompengeselskap oppretta:
Fylkesveg 549
Fylkesveg 549 (Fv549) går mellom Kilen i Bjørnafjorden kommune og Jektavik i Stord.
Bompengefinansierte vegar i Noreg
Rabatter
I tråd med føringane frå Prop. 87 S (2017-2018) og lokale vedtak vert det innført bompengeavgift for nullutsleppskøyretøy i takstgruppe 1 som svarer til 50 pst. av ordinær bompengetakst etter rabatt. Nullutsleppskøyretøy i takstgruppe 2 skal inntil vidare ikkje betale bompengar. Nullutsleppskøyretøy er ei fellesnemning på elkøyretøy og hydrogenkøyretøy. Nullutsleppskøyretøy utan gyldig avtale og brikke betalar ordinær bompengetakst.
Fra Angelico
Fra Angelico, fødd Guido di Pietro mellom 1386 og 1400 i Vicchio ved Firenze, døydde 18. februar 1455 i Roma, var ein målar under den italienske ungrenessansen som arbeidde i Firenze. Giorgio Vasari skildrar han i sitt Vitae som ein målar med eit sjeldant og framifrå talent.
Fylkesveg 549
Opphavleg gjekk vegen mellom Sævareid og Kilen. I 2019 vart han lengd med fylkesveg 121 og ein del av fylkesveg 49. Før 1. januar 2010 var vegen riksveg, etter at forvaltingsreforma trod i kraft fekk han status som fylkesveg.
Fra Angelico
Liv og gjerning
Guido di Pietro vart fødd i Vicchio i Mugello i Toscana, nær Fiesole. Om foreldra hans veit ein ingen ting. Han er tidlegast nemnt i eit dokument datert oktober 1407, då han under namnet Guido di Pietro vart knytt til dominikanarordenen. Eit seinare dokument viser at han var målar, då han får betaling for utført arbeid i Santo Stefano del Ponte-kyrkja. Fyrste provet på at Angelico var ordensbror (=«Fra») av dominikanarordenen er frå 1423, der vert han for fyrste gong nemnd som Fra Giovanni.
Fra Angelico fekk fyrst opplæring som illuminator. Sannsynlegvis arbeidde han saman med broren Benedetto, også han ein dominikanarmunk. Klosteret San Marco i Firenze, der Fra Angelico budde i lang tid, har fleire manuskript ein trur heilt eller delvis er laga av han.
Bompengefinansierte vegar i Noreg
Ferjesamband med bompengeinnkreving
Følgande ferjesamband har bompengeinnkreving i form av eit bompengepåslag på ferjebilletten. I fleire ferjesamband utan bompengeinnkreving kan AutoPASS nyttast som betaling av ferjebilletter via konseptet AutoPASS for ferje. AutoPASS-kunder med gyldig brikke, men utan eigen AutoPASS-ferjekonto, får 10% rabatt på samband inkludert i ordninga som nyttar betaling med brikke. AutoPASS-ferjekonto håndterer alle ferjetransaksjoner, uavhengig av om det vert betalt med brikke eller AutoPASS-ferjekort. Gjennom å betale inn eit forskotssbeløp, får privatkunder 50% rabatt og firmakunder 40% rabatt.
Fra Angelico
Liv og gjerning
Cellene i San Marco-klosteret i Firenze er for ein stor del måla av Fra Angelico. Bileta skulle hjelpe munkane til bøn og kontemplasjon. Klosteret er i dag nesten i sin heilskap eit museum.
Han er også kjent som il Beato Angelico, hans samtidige kjende han elles som Fra Giovanni da Fiesole. Allereie i hans levetid, eller kort tid etter, vart han omtala som Il Beato (=Den salige), som refererer til hans framifrå meisterskap i skildringa av kristne motiv.
Fra Angelico vart saligkåra av pave Johannes Paul II i 1982.
RS «Christian Børs»
RS 17 «Christian Børs» var ei tidlegare redningsskøyte som Redningsselskapet hadde i drift frå 1904 til 1936. Ho vart bygd av Brinchorst & Dekke i Bergen. Kristian Dekke teikna skøyta ut frå Colin Archer sine teikningar til Svolvær-typen. Skøyta var 45 fot lang, 14,4 fot brei og var 7,9 fot djuptgåande. Byggeprisen var kr 10 500. Ho vart kosta av konsul Christian Børs i Paris. Han var opphavleg frå Bergen, og hadde tent godt på forretningsverksemd i USA. Ho fekk og namn etter han.
«Christian Børs» havarerte 25. januar 1920. Under bording av DS «Stavangerfjord», for å sette om bord los, støytte fartøya saman. «Christian Børs» fekk store skadar på riggen. Stormasta brotna. Då det såg ut som skøyta skulle totalhavarere, vart mannskapet teke ombord i «Stavangerfjord». I mørke, sterk vind og svært grov sjø dreiv skøyta mot nord. Same kvelden dreiv ho i land nord for Sognefjorden og vart berga. Reiarlaget til «Stavangerfjord», Den norske Amerikalinje, kosta reparasjonen. Mannskapet på «Christian Børs» vart heidra av passasjerane på «Stavangerfjord», og av reiarlaget.
«Christian Børs» redda 139 menneske frå ein sikker daude, og assisterte 2327 fartøy.
I sesongen 1904-1905 og i 1925 vart mannskapet på «Christian Børs» tildelt Emile Robins belønning
Fresvik kyrkje
Fresvik kyrkje er ei langkyrkje i tre frå 1881 i bygda Fresvik ved Sognefjorden i Vik kommune i Vestland. Kyrkja er soknekyrkje i Fresvik sokn i Sogn prosti.
Tidlegare høyrde soknet til Leikanger prestegjeld.
Kyrkja erstatta ei stavkyrkje som vart riven før dagens kyrkje vart bygd.
Arcangelo Corelli
Arcangelo Corelli var ein italiensk komponist og fiolinist.
Ein kjenner lite til det tidlege livet hans, men han fekk undervisning i fiolin hos Giovanni Battista Bassani og lærte komposisjon hos Matteo Simonelli, ein kjend songar i pavekapellet. Corelli studerte vidare i Bologna frå 1666 og vart teken opp ved Accademia Filarmonica då han var berre 17 år. I 1671 spelte han, 19 år gammal, i Paris. Dette vart ein stor suksess, noko som medførte at Corelli vart eit kjent namn i Europa. Frå Paris reiste han til Tyskland. I 1675 spelte han førstefiolin i orkesteret.
I 1681 var Corelli i teneste hos prinsen av Bayern og mellom 1680 og 1685 arbeida han saman med venen og kollegaen Cristiano Farinelli (som ein trur er onkelen til den kjende kastratsongaren Farinelli).
I 1685 var Corelli tilbake i Roma, som kammermusikar hos den svenske dronninga Christina av Sverige i Roma. Til henne tileigna han sine 12 trio sonatas da chiesa op.1 frå 1681. Corelli og dronning Christina trefte kvarandre tidleg i karrieren til Corelli og ho vart avgjerande for utviklinga til den unge komponisten - Christina vart mesénen hans. Av beundrarane hans var òg kardinal Pietro Ottoboni, grandnevø av den andre kardinal Pietro Ottoboni som i 1689 vart pave Alexander VIII). Frå 1689 til 1690 oppheldt Corelli seg i Modena, då hertugen av Modena støtta han.
Etter 1708 trekte Corelli seg tilbake frå ålmenta. Han budde i palasset til kardinal Ottoboni i Roma, men vitja kongen av Napoli same år, etter invitasjon frå kongen personleg.
Corelli laga knapt noko bruksmusikk, men fokuserte på kunstmusikk. Som fiolinlærer var han krevjande og forlangte både disiplin og skarp presisjon. Det er likevel sagt om Corelli at personlegdomen hans stemde overeins med namnet hans, han hadde tolmodet til ein erkeengel. Musikken til Corelli vart framheva av etterfølgjande kollegar til langt inn på 1800-talet. François Couperin, Vivaldi, Telemann, Giuseppe Tartini, Bach og Sergej Rachmaninov har alle hylla Corelli, gjennom i eigne verk å bygge på ideane hans.
Verk
Seks opus er autentisk tilskriven Corelli, i lag med nokre få andre verk.
Daniel Schneidermann
Daniel Schneidermann er ein fransk journalist fødd i Paris. Schneidermann er mest kjend for analysane sine av media, særleg fjernsyn. Han var mellom anna fjernsynskritikar for Le Monde, men mista jobben i 2003. I dag skriv han for Libération og er frilansar for France 5.
Utgjevingar
Daniel Scheidermann har laga ein dokumentarfilm:
T-34
T-34, frå russisk танк (tank) 34, er ein sovjetisk tank som vart bygd frå 1940 til 1950-åra.
Hovudsakleg vart han aktivt bruka mellom 1941 og 1945 i kampen for å slå tilbake det nazistiske overfallet på Sovjetunionen.
T-34 sameinte alt kjende moderne idear til ein for si tid svært god tank. Det skrånande panseret var nytt, og vart etterlikna av andre sidan.
T-34 sameinte eldkraft, pansring og rørsle-evne på ein god måte. Også driftssikkerheita bidrog til at denne tanken var overlegen dei tyske i same vektsklassen. Berre dei tyngre tyske tankane Tanken Panther, Tanken Tiger og Panzer IV kunne svare på utfordringa frå T-34 på slagmarkene, men dei var dyre og seine å produsere, og kravde mykje drivstoff på grunn av tyngda. T-34 var derimot enkel å produsere, og vart laga i store tal også midt under krigen i aust, da Sovjetunionen var hardt pressa, i dei nye fabrikkane som var bygde eller flytta aust for Moskva.
T-34 fekk namnet sitt på grunn av at det var i 1934 det vart vedteke å byggje opp eit sterkt panservåpen i Sovjetunionen.
Tanken er bruka av ei mengd land utanom Sovjetunionen, også lenge etter 1950-åra.
Maskinpistolen PPD
PPD vart utvikla i Sovjetunionen av Vasilij Degtyarjov. Han var i stor grad ei etterlikning av den tyske Bergmann MP28, men skulle bruke den nye sovjetiske pistolpatronen 7.62x25mm Tokarev.
PPD bruka eit stort trommemagasin kopiert frå den finske M31 Suomi, men kunne òg bruke eit vanleg boksmagasin.
PPD vart teken i bruk av Den raude armeen i 1935 som PPD-34. I 1938 og 1940 vart han litt endra, slik at vi får type-nemningane PPD-34/38 og PPD-40. Men PPD var for komplisert og dyr å produsere i store tal, og vart under krigen erstatta av PPSh-41, som var både betre og billegare.
Kjelde
Den engelskspråklege wikipediaen, art. PPD-41, som lesen 22. juni 2009.
653 Berenike
653 Berenike er ein hovudbelteasteroide. Han blei oppdaga den 27. november 1907 av Joel Hastings Metcalf ifrå Taunton, Massachusetts.
Yasushi Nakanishi
Yasushi Nakanishi er ein japansk musikar og songar frå Nara i Japan. Han er kjend som soloartist, og er kanskje mest kjend for sine to første singlar «Ai shika nai» og «Saigo no Ame» som han gav ut i 1992.
Bakgrunn
Yasushi Nakanishi vart fødd i Nara i Japan. I 1980, etter å ha fullført vidaregåande skule, byrja han å studere økonomi i Kyoto. Der deltok han i glee club (eit slags kor) og byrja etter kvart å synge i band. Hen deltok på audition, men starta inga musikkariere. Etter å ha blitt uteksaminert frå universitetet sitt gjekk han ut i jobb, men på grunn av mykje stress slutta han i jobben sin.
Gjennombrot
Yasushi Nakanishi fekk etter kvart oppmerksemd frå japanske plateselskap. Det heile starta med nokre gode etterlikningar av Stevie Wonder ved ein klubb i Tokyo. I 1992 gav han ut sin første singel Ai shika nai gjennom Columbia Japan. Den vart fulgt opp av Saigo no ame same året.
Arabatbukta
Arabatbukta (ukrainsk Арабатська затока, russisk Арабатский залив, krimtatarisk Arabat körfezi) ligg på austsida av Krimhalvøya i Azovhavet i Ukraina.
Mo kyrkje i Surnadal
Mo kyrkje står i bygda Moen i Surnadalen i Surnadal kommune i Møre og Romsdal fylke, og er ei Y-forma trekyrkje frå 1728. Byggmeister for kyrkja var Erik Jakobsen Holten frå Bæverdalen.
Mo kyrkje er ei av fem bevarde Y-kyrkjer i Noreg.
Pápa
Pápa er ein by nordvest i Ungarn. Han høyrer til fylket Veszprém og har om lag 35 000 innbyggjarar. Byen ligg nord for Bakonyåsane og har hovudsakleg innbyggjarar av tysk avstamming, som kom her på 1700-talet.
Byen er òg kjend for dei varme kjeldene, palasset til familien Esterházy og den romersk-katolske kyrkja.
Mo kyrkje i Surnadal
I 1994 vart det funne ei båtgrav ved kyrkja. Grava er frå 900-talet.
Mo kyrkje er soknekyrkje i Mo kyrkjesokn i Indre Nordmøre prosti.
Neubrandenburg
Neubrandenburg er ein by i Tyskland i delstaten Mecklenburg-Vorpommern med om lag 70 000 innbyggjarar. Byen ligg søraust i delstaten ved innsjøen Tollensesee.
Historie
Dei første innbyggjarane på staden var premonstratenmunkar i eit kloster ved breidda av innsjøen (om lag 1240). Sjølve byen Neubrandenburg vart grunnlagd i 1248 då markgreven av Brandenburg valde å byggje ein by i dei nordlege delane av lenet sitt. I 1292 vart byen og det omliggande området ein del av Mecklenburg.
Byen blømde som eit handelssentrum fram til trettiårskrigen (1618–1648). Den svenske hæren til Gustav Adolf omleira og tok byen, som vart teke tilbake av den katolske ligaen i 1631. Det finst mange rapportar som seier at dei katolske styrkane tok livet av mange svenske og skotske soldatar etter dei overgav seg. Seinare, i følgje den skotske lykkeriddaren Robert Munro, skal svenskane ha gjort det same då dei utan nåde tok livet av overlevande med ropet «Neubrandenburg!». Byen spelte derfor ei rolle i å brutalisere ein av historia sine allereie mest brutale krigar.
Under den andre verdskrigen låg det ein stor krigsfangeleir kalla Stalag II-A nær byen. I 1945, få dagar før slutten av krigen, øydela ein storbrann 80 % av gamlebyen. Sidan den gong har dei fleste viktige historiske bygningane vorte bygd opp att.
Jimmie Haskell
Jimmie Haskell er ein amerikansk komponist og arrangør for mange populære songarar og filmar.
Biografi
Haskell gjekk inn i musikkindustrien då han byrja å lage arrangement for Imperial Records. Han vart den faste arrangøren til Ricky Nelson og arrangerte hittar som «There's Nothing I Can Say» (1964). Seint i 1960- og tidleg i 1970-åra var Haskell arrangør for The Grass Roots. Han arrangert blåsarar og strykarar på Blondie-albumet Autoamerican i 1980.
Han byrja i filmmusikkindustrien i 1960 som orkestrator for Dimitri Tiomkin-filmen The Alamo og komponerte den første filmmusikken sin året etter for Love in a Goldfish Bowl. Komposisjonen hans «The Silly Song» vart kjenningsmelodi for American television sitt The Hollywood Squares.
Fjernsynskanalar i Noreg
Dette er ei liste over fjernsynskanalane som er tilgjengeleg i Noreg:
Redja
Redja (russisk Ре́дья) er ei elv i Novgorod oblast i Russland og ei av sideelvane til Lovat frå venstre. Elva er 133 km lang.
Fjernsynskanalar i Noreg
Norske fjernsynskanalar
(Av desse kanalane er det berre NRK1, NRK2, TV 2 og TVNorge ein kan få inn utan digital motakar, litt avhengig av kvar ein bur.)
Marknadsdel
Oversikt over marknadsdelen til dei største fjernsynskanalane i Noreg.
Redja
Elva har utspring i Poddorskogo rajon sørvest i Novgorod oblast og ren nut frå innsjøen Redjskoje. Nestne heile Redja renn nordaustover parallelt til Poruse i vest og Lovat i aust.
Den største busetjinga langs elva er landsbyen Poddore.
Rhea
Rhea kan syna til:
PALOP
á
PALOP står for Países Africanos de Língua Oficial Portuguesa, som på norsk tyder Afrikanske land med portugisisk som offisielt språk.
Det er ei gruppe på fem afrikanske land kor portugisisk er det offisielle språket. Landa er Angola, Kapp Verde, Mosambik, Guinea-Bissau og São Tomé og Príncipe. Dei utgjer ein del av Samveldetǫ av portugisiskspråklege statar, CPLP.
Alle desse landa var koloniar under det portugisiske imperiet fram til 1970-talet.
Det er eit omfattande samarbeid mellom PALOP-landa og Portugal, både når det gjeld kultur, bistand og språkrøkt.
PALOP-landa:
Sjå òg
.
654 Zelinda
654 Zelinda er ein hovudbelteasteroide. Han blei oppdaga den 4. januar 1908 av August Kopff ifrå Landessternwarte Heidelberg-Königstuhl.
Sinister
Sinister, hokjønn sinistra, er latin for venstre. Det blir brukt på norsk i nokre samanhengar:
It Ain't Me Babe
«It Ain't Me Babe» er ein song av Bob Dylan, gjeven ut på albumet hans Another Side of Bob Dylan i 1964.
Opningslinja («Go away from my window...») er visstnok inspirert av musikologen/visesongaren John Jacob Niles-songen «Go 'Way From My Window». Dylan har omtalt Niles som ei av inspirasjonskjeldene sine. Då Bob Dylan spelte dei første elektriske konsertane sine i Forest Hills Tennis Stadium, Carnegie Hall, The Hollywood Bowl og Monterey i 1965 spelte han «It Ain't Me, Babe» med eit elektrisk arrangement.
Andre utgåver
Dylan og Johnny Cash var store beundrarar av kvarandre og Cash spelte inn denne songen i lag med kona June Carter. Songen vart gjeven ut på albumet Orange Blossom Special i 1965 og vart ein hit. Same året hadde The Turtles ein hit med songen i 1965. Han nådde åttandeplassen i USA og kom ut på album deira med same namn.
«It Ain't Me Babe» var ein av mange Dylan-songar spelt inn av Joan Baez. Nancy Sinatra spelte songen på albumet hennar Boots i 1966.
Norske versjonar
Det er skrive to norske tekstar til songen. Den første vart skriven av Jan Erik Vold og fekk tittelen «Det ække meg, kjei» og framført av Kåre Virud i 1977. Den andre vart skriven av Håvard Rem som «Det e itj mæ, nei» og framført av Åge Aleksandersen i 1997.
Makrellterne
Makrellterne (Sterna hirundo) er ein fugl i måsefamilien som hekkar ved kystar eller ferskvatn i Eurasia og Nord-Amerika og overvintrar ved kystar frå omtrent Krepsen sin vendekrins og søretter.
Utsjånad
Makrellterna er ei mellomstor terne, 32-39 centimeter i kroppslengde. Overgump, kinn, strupe og litt nedover brystet er kvite, hovudet har ei svart hette og nakke, dei lange kileforma stjertfjørene er mørke, elles er fjørdrakta lys grå, mørkare på oversida enn undersida. I hekkedrakt har ho oransjeraude bein, oransjeraudt nebb med ein mørk spiss. I vinterdrakt blir nebbet og beina mørke og panna får eit kvitt område. Samanlikna med raudnebbterne er ho litt større, har relativt litt lengere nebb og bein, og litt svakare raudtone i nebbet.